
Aspectul cel mai grav al show-ului cu femei bătute de la Sala Polivalentă e publicul. Probabil că se vor găsi 
întotdeauna două parașute și un gherțoi care să pună în scenă un astfel de spectacol degradant pentru 
îndeajuns de mulţi bani. Dar faptul că poţi umple o ditamai Polivalenta cu oameni care aplaudă așa ceva e cel 
mai îngrijorător lucru şi e un fenomen ce ar fi fost de neimaginat în urmă cu treizeci de ani. 

Oamenii puteau fi brute în privat, dar standardele societăţii erau altele, nu puteau să facă spectacol în centrul 
capitalei din abrutizarea lor, nu îndrăzneau să scoată capul din grotă. Acum e cu totul altfel și nu e deloc bine, 
pentru că mai devreme sau mai târziu mizeria asta se revarsă și pe străzi, și în școli ș.a.m.d. Toţi derbedeii și 
interlopii prind tupeu când cenzura socială slăbește, când constată că s-a dat liber la golănii și grosolănii de 
ultimă speţă pe o scenă din centrul capitalei pe care ar trebui să urce doar artiștii și atleții. 

N-aș vrea să închei fără să amintesc de Gabriel Liiceanu, filosoful rezist, și de remarcabila sa contribuţie la 
acest proces degenerativ: înjurătura care ne unește. 

